CELEX: 32015D0894
Language: et
Date: 2015-06-10 00:00:00
Title: Komisjoni otsus (EL) 2015/894, 10. juuni 2015, Euroopa statistika nõuandekomitee liikme ametisse määramise kohta

11.6.2015   
            
            
               ET
            
            
               Euroopa Liidu Teataja
            
            
               L 146/29
            
         KOMISJONI OTSUS (EL) 2015/894,
   10. juuni 2015,
   Euroopa statistika nõuandekomitee liikme ametisse määramise kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta otsust nr 234/2008/EÜ, millega luuakse Euroopa statistika nõuandekomitee ja millega tunnistatakse kehtetuks nõukogu otsus 91/116/EMÜ, (1) eriti selle artikli 4 lõike 1 punkti a,
   ning arvestades järgmist:
   
               (1)
            
            
               Euroopa statistika nõuandekomitees on 24 liiget.
            
         
               (2)
            
            
               Vastavalt otsuse 234/2008/EÜ artikli 4 lõikele 1 määrab Euroopa statistika nõuandekomitee 12 liiget ametisse komisjon.
            
         
               (3)
            
            
               Komisjon määras oma 5. mai 2014. aasta otsusega 2014/C 138/02 ametisse 8 Euroopa statistika nõuandekomitee liiget ning koostas reservnimekirja, mida kasutatakse juhul, kui ametisse määratud liige astub tagasi või tal ei ole ootamatult võimalik komitee töös osaleda.
            
         
               (4)
            
            
               Kuna üks otsusega nr 2014/C 138/02 ametisse määratud liige on tagasi astunud, peaks komisjon nimetama reservnimekirjast ametisse Euroopa statistika nõuandekomitee uue liikme ametiajaks, mis lõpeb samal päeval kui otsusega nr 2014/C 138/02 ametisse määratud liikmete ametiaeg.
            
         
               (5)
            
            
               Reservnimekirjast valiku tegemisel tuleks püüda säilitada kasutajarühmade vahelist tasakaalu,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga nimetatakse Asta MANNINEN Euroopa statistika nõuandekomitee liikmeks ametiajaks, mis lõpeb 8. mail 2019.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 10. juuni 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 73, 15.3.2008, lk 13.